
             Sgiliau Hanfodol ar Gyfer Astudio a Chyflogaeth yn y Diwydiannau Creadigol
Mae’r gallu i astudio ac ennill cyflog yn y diwydiant creadigol yn dod law yn llaw a nifer o sgiliau hanfodol. Ymysg y sgiliau hyn mae ‘Hunan-hyder’ yn allweddol a phwysig. O fewn y byd addysg, mae hunan-hyder yn arwyddocaol gan ei bod yn dylanwadu ar y ffordd yr ydym yn teimlo amdanom ein hunain, a’n hagwedd at ein galluoedd. Ag wrth symud ymlaen i fyd gwaith, fe ddywedodd [Daniel Higginbotham. (2023) ]“A confident, can-do attitude will help you stand out in job interviews and may help in securing work experience”. Felly, mae’n amlwg bod hunan-hyder yn sgil hanfodol er mwyn astudio a chyflogaeth yn y diwydiant creadigol.                                                                              
Sgil sydd ddim mor amlwg yw y gallu i gymryd adborth a gweithio arno. Darllenais yn y llyfr ‘Acting in Musical Theatre’ [Joe Deer and Rocco Dal Vera. (2021).  bod hi’n bwysig “Take the note and be greatful for it and gracious about it” mae hyn yn galluogi i chi fod yn berfformwyr sydd wastad yn gwella ac yn dysgu i fod ym berfformwyr o’r safon orau.
Mae swyddi yn y diwydiannau creadigol yn gofyn am weithwyr cryf yn gorfforol, mae’r gallu i gadw deiet cytbwys ac ymarfer corff yn aml yn angenrheidiol er mwyn gallu dawnsio, cynnal sioeau, perfformio 7 gwaith yr wythnos a llawer mwy. Darllenais mewn erthygl ar wefan ‘Indeed’ bod yna ystyr dyfnach i hyn hefyd o fewn y maes actio, sef “Physical performance is vital; if used correctly, it lets the audience know a great deal about your character before you even open your mouth.” [ Indeed Editorial Team. (2023). Credaf bod hyn yn ddiddorol iawn gan ei fod yn pwysleisio pwysigrwydd iechyd corfforol o fewn y diwydiannau creadigol, ac ei fod yn effeithio ar lawer o bethau gwahanol.                                              
I ddod i gasgliad, mae nifer o sgiliau corfforol a meddyliol yn hanfodol er mwyn astudio ag ennill cyflog yn y diwydiannau creadigol, a mae’r sgiliau yma yn angenrheidiol er mwyn creu perfformwyr iach yn ogystal a llwyddiannus, boed nhw yn amlwg neu beidio.

Peter Pan – Panto Imagine Theatre

Doniol, hudolus a chwarheus yw’r geiriau gorau i ddisgrifio cynhyrchiad ‘Imagine Theatre’ o’r pantomeim ‘Peter Pan’. Cawsom ein cyrchu i ‘Neverland’ gan dalent amlwg Jon Clayton (Peter Pan), Carley Stenson (Tinker Bell) seren y gyfres sebon boblogaidd ‘Hollyoaks’, a Captain Hook oedd yn cael ei chwarae gan y cyfarwyddwr ei hun - Jason Marc-Williams. Gyda chymorth Dave Bintley, y cyfarwyddwr cerdd, fe lwyddodd y cast i roi perfformiad cofiadwy heb os. Mae’r cwmni ‘Imagine Theatre’ yn perfformio pantomeim yn Venue Cymru yn flynyddol, ‘Beauty and the Beast’ yn 2022 ac ‘Aladin’ yn 2021, felly mae’n amlwg eu bod yn gwmni dawnus i gael dychwelyd i'r llwyfan ar gyfer y cynhyrchiad hwn! (Imagine Theatre. 2023)
Fe cawsom ein cludo i fyd hudol llawn lliwiau llachar drwy fanylion trawiadol y set syfrdanol, wrth iddym ddilyn taith Wendy, John a Michael, sydd wedi bod yn breuddwydio cael cyfarfod Peter Pan, y bachgen sydd byth yn tyfu fyny, a chael antur yn ‘Neverland’. Ychydig a wyddent bod y freuddwyd yn dod yn wir wrth i Peter Pan a Tinker Bell lanio yn eu hystafell wely a hedfan gyda nhw i'r byd hudol. Wrth i'r tri ymweld a byd hollol newydd mae nhw’n wynebu rhwystrau megis cynllun y dihryn, Captain Hook, o ddial ar Peter a’i anafu. Trwy’r perfformiad rydym yn dysgu negeseuon hanfodol i blant, ymysg rhain oedd pwysigrwydd ffrindiau da, pwysigrwydd cwrteisi a phwysigrwydd helpu eraill a llawer mwy. Credaf i'r negeseuon yma cael eu portreadu yn effeithiol gan y sgript yn ogystal a’r actorion, a bod y plant wedi gadael y theatr wedi’u ysbrydoli. 
Doeddwn ddim yn gwybod am beth oni’n ddisgwyl wrth gerdded i mewn i Venue Cymru, ond yn wir fe ges i sioc ar yr ochr orau. Un llwyddiant yn y perfformiad oedd pa mor addas oedd y pantomeim wrth ystyried pwy oedd y gynulleidfa. Yn amlwg roedd y stori yn cael ei hanelu at gynulleidfa darged ifanc iawn, ond roedd yr hiwmor o fewn y sgript yn caniatau i rieni cael mwynhad allan o’r profiad yn ogystal, wrth gynnwys ambell i jôc aeddfed am wleidyddiaeth. Roedd y ‘comedic timing’ yn berffaith gan y cast, yn enwedig cymeriad Smee oedd yn cael ei chwarae gan John Evans, wrth iddo ryngweithio gyda’r gynulleidfa a torri’r bedwerydd wal yn wych nes ein bod yn teimlo’n rhan o’r stori. Yn sicr, buasai aelodau eraill o’r gynulleidfa yn cytuno gyda mi gan roedd y theatr yn llenwi gyda chwerthin. Roedd cydbwysedd perffaith o hiwmor yn ogystal ag addysgu’r gynulleidfa ifanc o brif neges y stori sef “evil doings result in evil consequences”. (Naik, A. 2023)
Diolch i egni a brwdfrydedd hynod fuddiol y cast, roedd y perfformiad yn ei gyfanwaith yn ddeniadol dros ben. Credaf i'r cerddoriaeth fod yn uchafbwynt i'r pantomeim. Roedd y dewisiadau o ganeuon pop modern er enghraifft ‘So What - Pink" a “Dance the Night – Dua Lipa” yn gwneud hi’n amhosib i beidio bod eisiau canu a dawnsio ynghyd. Roedd y coreograffi yn rhagorol gan Rachel Sargent. Credaf i'r ‘routines’ dawnsio gael eu cyflawni’n berffaith ac wir yn ychwanegu haen ychwanegol o ddifyrwch, wrth wneud i bob golygfa edrych yn brysur ond slic. Cafodd amrywiaeth o ran oedran y corws argraff mawr arnai. Cefais fy ysybrydoli gan dalent yr actorion ifanc o ddal i fyny gyda’r un coreograffi na’r dawnswyr proffesiynol. Fe wnaeth hyn i mi deimlo fel fy mod yn gwylio perfformiad o safon uchel iawn ac yn gwneud i mi deimlo fel fy mod wedi rhoi fy mhres at gynhyrchiad proffesiynol sy’n ei haeddu. 
Un gwendid yn y perfformiad oedd y tuedd i'r actorion dorri allan o’u cymeriad. Ar rhai adegau roedd hyn yn ychwanegu at yr hiwmor ag yn ddeniadol mewn ffordd, ond ar adegau gwahanol credaf i hyn sboelio’r profiad i ryw raddau. Tuag at ddiwedd y perfformiad fe dorodd pob actor allan o’u cymeriad mewn un golygfa gan bod rhywbeth bach wedi mynd o’i lê, gan bod Pantomeims yn aml yn cael eu cysidro’n berfformiadau ysgafn doedddwn ddim yn meindio bod yr actorion yn chwerthin ar y llwyfan. Er hyn, credaf iddo gario ymlaen yn rhy hir. Roedd yr actorion yn chwerthin ar y llwyfan am oddeutu dwy funud, fel aelod o’r gynulleidfa teimlais ein bod wedi cael ein gadael i lawr yn fan hyn oherwydd yr elfen o amhroffesiynoldeb. 
Ar y cyfan, roedd y pantomeim yn lwyddiant yn fy marn i. Fe gerddais allan o’r theatr wedi cael fy niddanu ac mi fyswn yn awgrymu i blant a’u rhieni fynd i'w wylio. Roedd hi’n brofiad hiraethus cael mynd i weld pantomeim eto ac ail gyffwrdd ar fy mhlentyndod, a fe lwyddodd ‘Imagine Theatre’ i greu y profiad yma yn un positif a chofiadwy dros ben rhwng y cyfuniad o hiwmor, hud, cerddoriaeth ag wth gwrs – hedfan!


[bookmark: _Toc1553499030]Adfyfyriad
Gwenno Fôn Jones
2304266
Dysgu yn yr Oes Ddigidol
Adfyfyriad
Dosbarth Perfformio – Actio Drwy Ganu 

Yn ystod ein sesiwn ‘Actio Drwy Ganu’ ar y Pedwerydd ar Hugain o Hydref 2023 gyda ein darlithydd Angharad Lee, fe weithiais ar y gân 'Don’t Stop Believing’ gan Journey. Pwrpas y ddarlith oedd i gymryd cân o arddull pop neu roc a'i berfforio fel petai mewn sioe gerdd. Dewisais y gân yma oherwydd credaf bod stori clir iddi, sy’n datblygu ym mhob pennill i allu creu naratif clir.
Ar ddechrau’r ddarlith fe ofynwyd i mi rhoi cynnig ar y “10 words exercise” sef i ganolbwyntio ar 10 gair pwysig yn y gân, er enghraifft “Lonely”, “Searching”, “Emotion” a “Believing”. Pwrpas yr ymarfer yma oedd i ymgorffori’r geiriau drwy feddwl am gesus ystradebol i gydfynd a phob gair. Y sialens yn fan hyn oedd i feddwl am y geiriau fel gair unigol yn hytrach na yng nghyd-destun y gân, er mwyn ymchwilio i mewn i bwy yn union yw fy nghymeriad a pa emosiynau dwi’n ei deimlo. Sylweddolais bod dweud fy ‘Stream of Concioucness’, sef “A narrative style that tries to capture a character’s thought process in a realistic way” (Delf, L. 2019) fel rhyw fath o fonolog mewnol ond allan yn uchel cyn gweiddi y geiriau yn helpu i gyrraedd eithaf yr emosiwn ag yn caniatau i mi fod yn fwy bregus.
I ddatblygu hyn ymhellach, roedd rhaid i ni ddweud pob gair mewn safle gwahanol yn yr ystafell, mae hyn yn dechneg gan Stanislavsky sef “Map out the physical place of the play”, fe gredodd bod hyn yn amlygu emosiynau amymwybodol actorion (Advanced Drama. 2009). Roedd y symudiadau pendant yma wrth adrodd geiriau’r gân yn fy stopio rhag cymryd saib corfforol ag emosiynol lle mae saib yn y gerddoriaeth, gan fy mod wastad yn meddwl am y cyd-destun yn hytrach na’r alaw neu cerddoriaeth. 
Cyn mynd ati i ganu’r gân roedd angen gwneud mwy o waith paratoi i sicrhau bod gen I'r gallu i bortreadu naratif clir o fewn y gân. I wneud hyn fe ofynais 5 cwestiwn hanfodol i fy hun. Y cwestiwn cyntaf oedd “Beth ddigwyddod I’r cymeriad?”, yn fy marn i mae fy nghymeriad wedi gadael ei chartref oherwydd bod gormod yn mynd o’i lê felly ma’ hi angen dechrau newydd. Yr ail gwestiwn oedd “Sut mae’r cymeriad yn newid?” , mae datblygiad yn emosiynau fy nghymeriad wrth iddi ddechrau yn drist ond erbyn y diwadd mae hi llawn gobaith wrth ddweud y geiriau “Don’t stop believing”. Credaf ei bod hi’n bwysig dewis un llinell arwyddocaol mewn cân, sef fy nhrydydd cwestiwn, a'r llinell yna oedd "living just to find emotion”, credaf bod y llinell yma yn egluro yn union sut mae fy nghymeriad yn teimlo ar ddechrau’r gân. Lleoliad y gân yw mewn tafarn prysur, credaf bod y prysurdeb yma yn cynrychioli’r prysurdeb a’r straen sydd yn bywyd y ferch. Y cwestiwn olaf yw, “I pwy dwi’n canu?” penderfynais fy mod yn anelu’r gân at y "city boy" dwi'n cyfeirio at ar ddechrau’r gân, ond hefyd yn mynd nôl ac ymlaen rhwng fo a'r gynulleidfa. 
Y naratif benderfynais ei bortreadu oedd mai fi oedd y “Small town girl” yn trio cynnal perthynas efo’r “City boy” mewn tafarn. Teimlaf bod dweud fy “stream of concioucness” wedi gweithio’n effeithiol yn yr ymarfer cychwynol, felly fe wnes i yr un peth cyn canu’r gân wrth I'r piano chwarae’r rhagarweiniad. Credaf i hyn ddatblygu fy emosiynau a gwneud i fi ganolbwyntio mwy ar bortreadu fy emosiynau yn hytrach na canolbwyntio ar safon y canu, sydd yn bwysig gan mai gwers perfformio yw hwn yn ogystal a gwneud yn siwr fy mod yn eistedd yn yr emosiwn cyn canu. Elfen arall oedd rhaid i mi gysidro oedd fy “Given Circumstances”, mae’n bwysig gwneud hyn oherwydd unwaith y byddwch yn deall y ffeithiau gwrthrychol y “Given circumstances” mae gwybodaeth sydd heb gael ei nodi’n flaenorol y dod yn amlwg (Deer, J. and Rocco Dal Vera 2016). Fy “Given Circumstances” yn fan hyn oedd fy mod mewn tafarn felly roedd yr awyrgylch yn eithaf cyfyn, roedd rhaid i mi gadw hyn yng nghefn fy mhen fel fy mod yn cysidro bod pobol o fy ngwmpas wrth i mi ganu. Cefais yr adoborth bod un myfyriwr “Yn gallu gweld y dafarn” a chredaf yn gryf bod hyn oherwydd fy mod wedi meddwl am fy “Given Circumstances” yn ogystal â dweud fy "Stream of Concioucness" , a wedi gwneud digon o ymchwil i mewn i emosiynau fy nghymeriad i sicrhau fod gen i syniadau pendant a clir yn fy mherfformiad. 
Credaf yn gryf I'r ddarlith hon fod yn ddefnyddiol ofnadwy i mi fel actores gan i mi ddysgu am dechnegau effeithiol i fy helpu i actio drwy gân. Trwy'r technegau syml yma, fe lwyddais i greu darlun o olygfa llawn emosiwn heb or-actio. Un elfen allwn weithio arno ar gyfer sesiwn tebyg yn y dyfodol yw i fod yn agored i adborth gan gyd ddisgyblion i weld os allwn derbyn cyfarwyddydd gwahanol a perfformio mewn ffyrdd gwahanol, bysa hyn hefyd yn dangos fy adlewyrchiad ar gyfraniad I'r dosbarth gyfan. 

